“Ngakhula ngihlukumezekile ngoba bengingavumelekile ukuya esikoleni, kuthiwe angiluse izinkomo. Kuthe uma sengihlukumeza abantu ebengithandana nabo, ngabona ukuthi lento isuka ekhaya. Bengingahlukumezi engithandana nabo kuphela kodwa bengicasulwa yinto encane ngisho ngikuphi. Intombazane ebengithandana nayo bengiyishaya futhi ngizizwe nganelisekile ngalokho,” echaza.
Uthe ukuba semsakazweni yikona okumvule amehlo, wakwazi nokuhlangana nabantu abawusizo. Ukhuthaze abesilisa ukuthi bavume uma benenkinga yokuhlukumeza ukuze basizakale.
UNksz Noluthando Ndlovu (22), ukhulume ngokuhlukunyezwa yisoka iminyaka emine.
Uthe waqala ukuthandana nalo eneminyaka engu-16, enganakile ukuthi liyamhlukumeza.
“Wayengumuntu ongazethembi obekwenza angajabuli uma kukhona okuhle engikwenzayo. Waqala ngokungihlukumeza ngokomoya, walandela ngempama kwagcina sekuwukushaywa kwangempela. Ngagcina sengifunda ukulwa naye kodwa ngimvikele uma abantu bengixwayisa ngaye,” kusho yena.
Uthe ubehlukana naleli soka kodwa aphinde abuyele kulona. Wasizwa ukungenelela komndeni, naye esekhathele waqala phansi wafunda ukuzithanda yena. Uveze ukuthi abesifazane uma behlukunyezwa bagcina bekwamukela, bakhohlwe ngisho amaphupho abo. Kusenjalo, ukunqoba kukaMnu. Obama kwamukelwe ngokuthokoza ngabantu elizweni jikelele, abagoqela abalaleli beStudio 7 kanye lenkhokheli zamabandla ezombusazwe.